Da sdang ya ka PDB Project ha Meghalaya neibynta kiwa kjut chini – Wyrta\nJowai: Ka “Prevention of Diabetic Blindness” (PDB) Project da sdang ya ka ha u snem 2015 ha kiwa boon ki jylla ka ri India, katwa ha ki thaiñ mihsngi won da sdang ya ka ynne ka 10 tarik ha ka yalang wa pynman ha Anton Hall, Laitumkhrah, Shillong.\nYa kani ka yalang da pynman da ka Indian Medical Association (IMA) & All Indian Ophthalmological Society (AIOS) hei yakrehlang wa ka Bansara Eye Care Centre (BECC) wa ka Society for Promotion of Eye Care & Sight (SPECS).\nChwa kani ka yalang da em ka pynche paidbah hei yatoh wa kani ka kaam heiwa ki thuk thuk da lai ki kylleiñ ka Shillong wei da sdang ya ka hadien wa kaweh lama u Superintendent of Police, East Khasi Hills District, u Davis Marak.\nHa ka yalang wa sdang ya kani ka Project da em i pynche paidbah da u Dr. D.S. Sethi (Diabetologist), Dr. NSD Raju (Chairman IMA PDB Project) wa u Dr. BNR Subudhi (National Coordinator IMA PDB Project).\nHa kani ka yalang da wan sakhi da kamwa 314 ngut kiwa kynthup ya ki seiñbhalang, ki khynnah skur, wa kiwi kiwi.\nU lat ka jylla u Ganga Prasad da wan u kam u kongsan heiwa da ong u wa emkaam wow man ki kiwa im ha i rukom wow yada pyn daki yaki hi yow lait na i kjut chini (Diabetes).\nChooh chooh da kyntu u ya ki khynnah wa ki khynroo khyllood wow pynjoor ki ha ki kaam yalehke wow yoh yei doh i pran wa pura.\nHa kani ka yalang da emlang u Dr. Kharshiing (IMA President, Meghalaya), ka Dr. J. V Basaiawmoit (Organizing Secretary & Medical Director, Bansara Eye Care Centre), Dr. Lobsang Tsetim (Senior Eye Surgeon, Arunachal Pradesh) wa u Dr. AK Das (Ophthalmologist).\nHadien ka yalang wow sdang ya ka Project da em ka e sumaar wa mynkna cha kiwa em ha kani ka sngi.\nPynkup burom ka MPA ya u Luigi D Paswet u Topper ka ri-loom Jaiñtia haka SSLC\nKa tnat tax daw sdang pynkrehkaam noh ko da ki computer : Zenith M Sangma\nKi result ka 2nd Round ka 3rd Invitation Knockout Tennis Ball Cricket Tournament 2017 ynne ka 4 tarik